text: Uheld har spærret motorvejen
  27 marts 2017 kl. 14.07
  En grisetransport er involveret i et uheld  på motorvejen ved Horsens i sydgående retning.
  To uheld i det syddgående spor på motorvejen ved Horsens har spærret vejen. Lige nu er der kun et spor farbart.
  Det er en grisetransport og en personbil, der er kørt sammen. Politi og redning er på stedet, og ingen af de involverede bilister er kommet alvorligt tilskade.
  Men ved påkørslen mistede lastbilen strømmen. Redningsmandsskabet venter derfor på, at en generator når frem, så lastbilen igen kan startes, oplyser vagtchef Hans Hoffensetz,Sydøstjyllands Politi, til TV SYD. 
  Uheldet har skabt lang kø, så bilisterne opfordres til at finde alternative ruter.
  